કોરોના વાઇરસ : ગુજરાતમાં વિદ્યાર્થીઓ અને શિક્ષકો પર ઑનલાઇન શિક્ષણનું દબાણ કેટલું છે?\nપ્રતીકાત્મક તસવીર

આ શબ્દો છે રાજકોટના રોહિત શિંગાળાના, જેમની 12 વર્ષની દીકરી ખુશીએ, કથિત રીતે ઑનલાઇન ક્લાસનું દબાણ સહન ન થતા આપઘાત કરી લીધો. 

ઑનલાઇન શિક્ષણ ત્યારે સફળ છે જ્યારે બાળકો પાસે મોબાઇલ અને ઇન્ટરનેટની સુવિધા હોય. ગુજરાત જેવા સમૃદ્ધ રાજ્યમાં પણ સેંકડો બાળકો છે, જેમની પાસે આ બંને સવલત નથી. 

ઑનલાઇન શિક્ષણ માટે અલાયદી શાંત જગ્યા પણ જોઈએ જે ઘણાં વિદ્યાર્થીઓ પાસે નથી. 

બીજી બાજુ, સી.બી.એસ.ઈ.એ તેના શૈક્ષણિક અભ્યાસક્રમમાં 30 ટકા ઘટાડો કરવાની જાહેરાત કરી છે. આ તર્જ ઉપર ગુજરાતના ઍજ્યુકેશન બોર્ડે પણ તેના સિલેબસમાં ઘટાડો કરવો જોઈએ, તેવી માગ ઉઠી રહી છે. 

ભણતરમાં ભાર 

રાજકોટના માવડી વિસ્તારમાં ઑટો ગૅરેજ ચલાવતા શિંગાળા મુજબ તેમને સ્વપ્નમાં ખ્યાલ ન હતો કે ખુશી આવું પગલું ભરશે.

'અમદાવાદ મિરર' તેના અહેવાલમાં લખે છે કે, 'ઑનલાઇન અભ્યાસ અને હોમવર્ક સમયસર પૂર્ણ ન કરી શકવાથી ખુશી કંટાળી ગઈ હતી. તે પોતાના મિત્રોને મળી ન શકવાના કારણે નિરાશ પણ હતી. ક્લાસના બીજા વિદ્યાર્થીઓની સરખામણીમાં અભ્યાસમાં પાછળ રહેવાના કારણે ખુશી માનસિક તાણમાં હતી.

જેની ખત્રી વાપીની શાળામાં પાંચમા ધોરણમાં અભ્યાસ કરે છે. તેમને ઑનલાઇન ભણવામાં રસ નથી પડતો અને તે શાળા શરૂ થવાની રાહ જોઈ રહી છે. 

વાપીમાં રહેતા પિતા પ્રભુદયાલ ખત્રી જણાવે છે, "મારી દીકરી જેની મને કાયમ પૂછે છે કે શાળા ક્યારથી શરૂ થશે? ક્યારેક જેની ઑનલાઇન ક્લાસમાં જોડાવાની ના પડે છે અને ઘણું સમજાવ્યા બાદ તે રાજી થાય છે. શાળાએ જવા માટે જેનીને ક્યારે પણ કહેવું પડ્યું નથી.   

આ સિવાય ઇન્ટરનેટ કનેક્ટિવિટીની સમસ્યા, પાઠ્યક્રમના પુસ્તકનો અભાવ તથા તમામ પુસ્તક પી.ડી.એફ. ઉપલબ્ધ ન હોવાની સમસ્યા પણ વિદ્યાર્થીઓને નડી રહી છે. 

નવી પદ્ધતિ, નવીન સમસ્યાઓ

જેની ખત્રી

ઑનલાઇન શિક્ષણના કારણે શું ખરેખર વિધાર્થીઓ દબાણમાં છે? પોતાના શિક્ષક પાસે ભણવામાં વિદ્યાર્થીઓ કેમ મુશ્કેલી અનુભવી રહ્યા છે?   

સમાજશાસ્ત્રી ગૌરાંગ જાની કહે છે, "ઑનલાઇન શિક્ષણ પદ્ધતિ ભારતમાં નવું-નવું છે અને એટલા માટે વિદ્યાર્થીઓ અને શિક્ષકો અનેક મુશ્કેલીનો સામનો કરી રહ્યા છે. વર્ગમાં હોય અને ભણતી વખતે વિદ્યાર્થીને કોઈ મુંઝવણ હોય તો બીજા વિદ્યાર્થી પાસેથી તેને મદદ મળી જાય છે, જે ઑનલાઇન શિક્ષણમાં મળવું મુશ્કેલ છે. શાળાઓ બંધ છે અને કોવિડ-19ના કારણે વિદ્યાર્થીઓ પોતાના મિત્રના ઘરે પણ જઈ શકતા નથી, જેના કારણે તેઓ ઘણીવાર માનસિક એકલતા અનુભવે...\n\ntl;dr:
"ખુશી એકદમ સામાન્ય વર્તન કરતી હતી અને એ દિવસે સવારે આખા પરિવારે સાથે નાસ્તો કર્યો. એનું ઑનલાઇન શિક્ષણ પણ સારી રીતે ચાલી રહ્યું હતું. શાળામાંથી જે પણ ભણવામાં આવતું હતું તેમાં રસ લેતી અને હોમવર્ક પણ સમયસર પૂર્ણ કરી નાખતી હતી."